1956-ban készült híradóból az alábbi információkat tudhatjuk meg:„A budapesti élet normalizálásáról szólva Kádár János megjegyezte, hogy Budapest élelmezését általában kielégítőnek lehet nevezni. Az élelmiszerüzletek előtt kisebbednek a sorok. Hosszú sorok állnak azonban a textilüzletek, a vasáruüzletek és a háztartási boltok, stb. előtt, minthogy az inflációtól való félelem rendkívüli vásárlóhullámot keltett.”A szegedi Délmagyar c. újság 1959-ben megjelent számában pedig a következő cikk volt olvasható egy háztartási bolttal kapcsolatban: „Gyorskiszolgáló háztartási bolt. „Holnap Szegeden megnyílik az ország első gyorskiszolgáló háztartási boltja." „Néhány hónappal ezelőtt kezdődött meg az átalakítási munka a Kígyó utcai háztartási boltban. (...) Egyelőre próbaként üzemeltetik az országban, ha bevált, több helyen alkalmazzák" (január 4., vasárnap).” Magyarországon 1988 és 1998 között lezajlott a kereskedelem társasági formákká történő átalakulása és a privatizáció. A volt ÁFÉSZ élelmiszer üzletek, és az újonnan létrejöttek beszerzési társulásokat hoztak létre. A háztartási boltok profilját elosztó új láncok jelentek meg: ilyen pl. a DM és Rossmann üzletek, ahol illatszereket, kozmetikumokat, higiéniai termékeket és tisztítószereket vásárolhatunk. A vegyi anyagokat és festékeket pedig megtalálhatjuk az Obi és Praktiker áruházaiban. A háztartási boltok kínálatához képest ezekben az üzletekben és áruházakban nagyobb a választék és a rengeteg akciónak és kedvezménynek köszönhetően olcsóbban vásárolhatunk, ezért az önálló lakásközeli kisboltoknak nehéz helyzetük van, ha fel akarják venni a versenyt a nyereséges láncokkal. Egyes háztartási boltok címét és elérhetőségét megtalálhatjuk az interneten:
12/22/2010 10:05:00 du.